אייפון 16

אייפון 16 ואייפון 16 פלוס הם סמארטפונים אשר תוכננו, פותחו ושווקו, על ידי חברת אפל. הם הדור השמונה-עשר של של מכשירי האייפון, והממשיכים של האייפון 15 והאייפון 15 פלוס. המכשירים נחשפו לצד הדגמים המתדמים יותר בסדרה – אייפון 16 פרו ואייפון 16 פרו מקס במהלך אירוע מיוחד של אפל ב-9 בספטמבר 2024, שהתקיים באפל פארק שבקופרטינו, קליפורניה. המכירה המוקדמת של המכשירים עתידה להיפתח ב-13 בספטמבר 2024. בישראל, המכירה המוקדמת צפויה להתחיל ב-19 בספטמבר, והחל מ-26 בספטמבר המכשיר יהיה זמין לרכישה בחנויות. החידוש העיקרי במכשיר הוא כפתור פיזי ייעודי לשליטה במצלמה, עם אפשרות לשלוט בתנאי הצילום באמצעות החלקה ולחיצה על הכפתור, וכן תמיכה בתכונות הבינה המלאכותית של Apple Intelligence. התקינה המחייבת של האיחוד האירופי המחייבת סטנדרט של שקע טעינה מסוג USB-C, נכנסה לתוקף ב-2023. בהתאם, הדגם של האייפון 15 החליף את חיבור ה-Lightning הקודם בחיבור של USB-C. הדגמים 16 ו-16 פלוס נשארים עם גודלי מסך זהים לסדרה הקודמת, שהם 6.1 אינץ' ו-6.7 אינץ', בהתאמה. אם כי יחס הגובה-רוחב מעט גבוה יותר, והוא משתנה מ-16.5:9 (11:6) ל-16.6:9 (83:45). המכשירים מגיעים בחמישה צבעים חדשים שונים, כולל: ורוד, שחור, כחול עמוק, ירוק ולבן. האייפון 16 מצויד בשבב חדש ומתקדם יותר – A18, שתוכנן במיוחד עבור מכשיר זה. השבב מותאם להפעלת מודלים גנרטיביים של בינה מלאכותית וכולל רכיב חומרה ייעודי עבור חישובי בינה מלאכותית, הנקרא על ידי החברה "מנוע עצבי" והוא מהיר פי שניים מקודמו. מצלמת המכשיר מגיעה עם 48 מגה-פיקסל, ומציעה רזולוציה גדולה פי 4 מזו של האייפון 14. בנוסף, המכשיר כולל גם מצלמה רחבה יותר המאפשרת לכידת אור רבה יותר במצבים של תאורה חלשה וכן פוקוס אוטומטי. הזמן של מצב ההמתנה (Stand by) במכשיר ארוך יותר מאלו של קודמיו, בגלל שדרוג בקיבולת הסוללה לקיבולת של 3,355 מיליאמפר, ו-4,676 מיליאמפר בגרסת הפרו מקס. פריסת המצלמות במכשיר היא אנכית, בדומה לאייפון 12, ובשונה מהפריסה האלכסונית של הדגמים האחרונים. למרות השימוש בחיבור USB Type-C, מהירות העברת נתונים היא בקצב נמוך יותר, הזהה לזה של USB 2.0, של עד 480Mb/s. מדיה וקבצים בנושא אייפון 16 בוויקישיתוף אתר האינטרנט הרשמי של אייפון 16 (באנגלית) אתר האינטרנט הרשמי של אייפון 16 (בצרפתית) אתר האינטרנט הרשמי של אייפון 16 (בטורקית) Cross (6 בספטמבר 2023). "iPhone 16 rumors: Ultra models will shoot spatial photos and video for Vision Pro". Macworld. ארכיון מ-20 בספטמבר 2023. נבדק ב-12 בספטמבר 2023. {{cite web}}: (עזרה) היאלי יעקבי-הנדלסמן, תכינו את הארנקים: זה התאריך שאייפון 16 יגיע לישראל, באתר ישראל היום, 10 בספטמבר 2024 עומר כביר, עם יכולות בינה מלאכותית: אפל השיקה את האייפון 16, באתר כלכליסט, 9 בספטמבר 2024 Clark, Mitchell (26 באוקטובר 2022). "Apple confirms the iPhone is getting USB-C". The Verge. ארכיון מ-12 בספטמבר 2023. נבדק ב-11 בספטמבר 2023. {{cite web}}: (עזרה) "iPhone 16 Brightens Up With New Ultramarine, Teal and Pink Color Choices". CNET (באנגלית). ארכיון מ-10 בספטמבר 2024. נבדק ב-9 בספטמבר 2024. {{cite web}}: (עזרה) Field, Hayden; Capoot, Ashley; Leswing, Kif; Haselton, Todd (9 בספטמבר 2024). "Here's everything Apple just announced: iPhone 16, iPhone 16 Pro, Apple Watch Series 10, AirPods 4 and more". CNBC (באנגלית). נבדק ב-9 בספטמבר 2024. {{cite web}}: (עזרה) آوافون (2024-09-07). "Review of Apple's 2024 conference and 16th generation iPhones". فروشگاه آوافون (בפרסית). נבדק ב-2024-09-10. "iPhone 16 Price, Tech Specs & Reviews". Nixgle (באנגלית). נבדק ב-2024-09-10. Clover, Juli. "iPhone 16 USB-C Still Limited to USB 2, No Change for 16 Pro Either". MacRumors. ארכיון מ-10 בספטמבר 2024. נבדק ב-9 בספטמבר 2024. {{cite web}}: (עזרה)